ક્રાંતિ વખતે અંગ્રેજ લશ્કર ભરી બંદૂકે એક ગામથી બીજે ગામ પરેડ કરતું. લોકોને કનડતા અને ખેતરોમા લૂંટફાંટ કરતા. એ બધી વાતોની નોંધ કઈ રીતે રાખવી? ઈતિહાસ સાચવવાની એક પદ્ધતિ ભીંતચિત્રો પણ છે. એટલે જે કંઈ પણ બન્યું એ દીવાલ પર ચિત્ર સ્વરૃપે ચીતરી લેવાયું હતુ. બધા ચિત્રો સચવાયા નથી, પરંતુ તો પણ ચરોતરના વડતાલ સહિત અનેક ગામોની દીવાલો પર ઈતિહાસ અણનમ ઉભો છે. પ્રદીપ ઝવેરી અને કનુ પટેલે આ બધા ચિત્રોને જતનપૂર્વક ગ્રંથસ્થ પણ કર્યા છે.